БОСНА И ХЕРЦЕГОВИНА
ФЕДЕРАЦИЈА БОСНЕ И ХЕРЦЕГОВИНЕ

ТУЗЛАНСКИ КАНТОН

ОПШТИНСКИ СУД У ЛУКАВЦУ

БРОЈ: 126 0 И 191136 17 И

Лукавац, 14.6.2023. године


Општински суд у Лукавцу, судија Бојан Ђедовац, у правној ствари тражиоца извршења М.Т из .........., град Сребреник, кога заступа пуномоћник Дамир Дубравић, адвокат из Лукавца против извршеника И. О и Х. О., обоје из Лукавца, улица ......., ради дуга, вриједност спора 960,00 КМ, ван рочишта, ван рочишта, дана 14.6.2023. године, донио је сљедећи
З А К Љ УЧ А К

о продаји покретних ствари


Одређује се друго рочиште за продају пописаних покретних ствари извршеника за дан 21.8.2023.године у Општинском суду у Лукавцу, канцеларија број 12 у 13.00 часова, а продаја ће се извршити путем усменог јавног надметања.


Предмет продаје су покретне ствари извршеника пописане и процјењене од стране судског извршиоца овог суда:

1. дрвена угаона сећија са столом, процијењене вриједности 300,00 КМ;

2. регал, смеђе боје, дужине 3 м, процијењене вриједности 200,00 КМ;

3. фрижидер бијеле боје са комором, марке „ЛИБХЕРР“, процијењене вриједности 100,00 КМ;

4. машина за веш, бијеле боје, марке „Горење“, процијењене вриједности 250,00 КМ;

5. спаваћа соба са креветом, ормаром, наткасином и огледалом, процијењене вриједности 300,00 КМ;

6. сто за дневни боравак, смеђе боје, процијењене вриједности 100,00 КМ;

7. косачива марке „WOLF“, црвене боје, процијењене вриједности 150,00 КМ.


Покретне ствари налазе се на адреси извршеника у Лукавцу, улица Коксара. 


На другој продаји наведене покретне ствари могу се продати без ограничења у погледу износа њене цијене.


Понуђач са највећом понудом дужан је уплатити новчани износ продајне цијене у року од 8 дана од објављивања резултата продаје. Ако понуђач са највећом понудом не уплати новчани износ продајне цијене у предвиђеном року, суд ће закључком продају том понуђачу огласити неваљаном, а другог понуђача прогласити купцем, који треба да у року од 8 дана уплати код суда новчани износ/цијену коју је понудио, а уколико ни други понудилац у предвиђеном року не изврши уплату, суд примјењују ова правила и на трећег и даљег  понуђача.


Ако се на другом рочишту покретна ствари не буду могле продати, суд ће обуставити поступак.


У јавном надметању могу учествовати само лица која су претходно положила осигурање које износи 1/10 од вриједности ствари. Лица која учествују у јавном надметању, дужна су прије почетка рочишта суду предати по један примјерак уплатнице из које је видљиво да је осигурање положено. Осигурање се полаже на депозитни рачун Општинског суда у Лукавцу број 1321002012496062 отворен код НЛБ банке д.д. Сарајево, са назнаком броја предмета. Од полагања осигурања у овој извршној ствари ослобођен је тражилац извршења.


Овај закључак биће објављен на огласној плочи суда, а странка може о свом трошку објавити закључак о продаји у средствима јавног информисања.







                           
 Судија








                   Бојан Ђедовац    

Правна поука:

Против овог закључка није дозвољена посебна жалба.

